и за да се произнесе взе предвид следното:
Производството по делото е образувано по жалба на В.Й.Я. от Г.С. 
Ж. №2, Б. В. .10, ап.52 против Разпореждане на полицейски орган от 
04.09.2009г., издадено от Г.Р.Б. на длъжност мл.полицейски 
инспектор  при РУ на МВР – Г.С.. С жалбата се навеждат доводи, че оспореното 
разпореждане е незаконосъобразно и неправомерно. Иска се отмяна на 
разпореждането.
Като прецени доводите в жалбата и данните по делото, Административен съд - 
Благоевград намира жалбата за процесуално недопустима, поради което счита, че 
същата следва да бъде оставена без разглеждане, а производството по делото да се прекрати по следните съображения: 
Предмет на оспорване е Разпореждане на полицейски орган от 04.09.2009г., с 
което е разпоредено на В.Й.Я.: 1/ да не пречи и възпрепятства 
изпълнението на заповед №593/30.10.2008г. на Кмета на община Г.С. и 2/. всички 
спорни въпроси да  решават по законен ред.
Оспореното разпореждане е издадено на основание чл.55 от ЗМВР, съгласно който полицейските органи могат да издават разпореждания до държавни органи, 
организации, юридически лица и граждани, когато това е необходимо за изпълнение на възложените им функции, като разпорежданията, издадени в писмена форма, 
могат да се обжалват по реда на Административнопроцесуалния кодекс. Видно от 
съдържанието на обжалваното разпореждане на полицейския орган обаче същото има белезите на такова, издадено на основание чл. 56 ЗМВР, независимо, че е посочен текста на чл. 55 от ЗМВР.  Същото представлява предупреждение към лице,за което се предполага, че ще извърши престъпление или нарушение на обществения ред, т.е. независимо от това, че е именовано разпореждане, по същността си то 
представлява протокол за предупреждение по чл.56 от ЗМВР. Протокола по чл.56 от ЗМР се издава в изпълнение на задължението на полицейския орган да отправи предупреждение към физическото лице, за което има информация, че може да 
извърши престъпление или нарушение и се подписва от полицейския орган, 
предупреденото лице и свидетел. Обжалвания протокол не носи белезите на 
индивидуален административен акт по смисъла на чл. 21 АПК , поради което не 
подлежи на обжалване по реда на чл. 145 и сл. АПК.
По изложените съображения жалбата срещу атакуваното разпореждане следва да бъде оставена без разглеждане, а производството по делото прекратено.
Водим от горното и на основание чл. 159, т. 1 от АПК Административен съд – 
Благоевград

О П Р Е Д Е Л И:

ОСТАВЯ БЕЗ РАЗГЛЕЖДАНЕ жалбата на В.Й.Я. от Г.С. Ж. №2, Б. В. 
.10, ап.52 против Разпореждане на полицейски орган от 04.09.2009г., издадено от 
Георги Райчев Божинов на длъжност мл.полицейски инспектор  при РУ на МВР – Г.С..
ПРЕКРАТЯВА производството по адм. д.№765/2009г. по описа на Административен съд–Благоевград.
Определението може да се обжалва с частна жалба пред Върховния административен 
съд в 7-дневен срок от съобщаването му.

АДМИНИСТРАТИВЕН СЪДИЯ: /п/ Василка Шаламанова

Вярно с оригинала!
М.К.